Diari Oficial de la Generalitat Valenciana


Sumari del DOGV 9442, del 05-10-2022 (2022/8911)

RESOLUCIÓ de 28 de setembre de 2022, del president de Turisme Comunitat Valenciana, de denegació d'ajudes de 2022 dirigides a empreses, associacions, federacions i fundacions, i destinades a la millora de la competitivitat dels serveis i productes turístics de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9442

Data del DOGV
:   05-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8911


Data del document
:   28-09-2022

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de setembre de 2022, del president de Turisme Comunitat Valenciana, de denegació d'ajudes de 2022 dirigides a empreses, associacions, federacions i fundacions, i destinades a la millora de la competitivitat dels serveis i productes turístics de la Comunitat Valenciana. [2022/8911]  
Antecedents de fet  
Primer. Per resolució d'1 de febrer de 2022, del president de Turisme Comunitat Valenciana es convoquen les ajudes 2022 de Turisme Comunitat Valenciana, dirigides a empreses, associacions, federacions i fundacions, destinades a la millora de la competitivitat dels serveis i productes turístics de la Comunitat Valenciana, publicada en el Diari Oficial de la Generalitat Valenciana, núm. 9273 del dia 8 de febrer de 2022, ajudes emmarcades en els programes que es detallen en l'annex I de la referida resolució i que a continuació es relacionen:  
Programa 1: Impuls a la competitivitat de les empreses i el màrqueting de producte turístic de la Comunitat Valenciana, amb una consignació de 3.800.000,00 euros amb càrrec a la línia pressupostària S0997000, «Impuls a la competitivitat turística», del Capítol IV, del pressupost de Turisme Comunitat Valenciana per a l'exercici 2022.  
Programa 2: Impuls a esdeveniments musicals, esportius i culturals, amb una consignació de 2.500.000,00 euros amb càrrec a la línia S0997000, «Impuls a la competitivitat turística» del Capítol IV, del pressupost de Turisme Comunitat Valenciana per a l'exercici 2022.  
Segon. Amb diferents dates van tindre entrada en Turisme Comunitat Valenciana diverses sol·licituds d'ajuda acollides al Programa 1, Impuls a la competitivitat de les empreses i el màrqueting de producte turístic de la Comunitat Valenciana, sol·licituds que han donat lloc a la instrucció dels expedients relacionats en el document annex a la present resolució.  
Tercer. D'acord amb el que s'estableix en l'article 12.5 de la resolució de convocatòria, la comissió d'avaluació d'ajudes s'ha reunit en sessió de data 3 d'agost de 2022, adoptant, entre altres, l'acord següent:  
  
«7é. Pel que fa a les sol·licituds que s'indiquen en l'annex II, «Expedients desfavorables P1», de la present acta, la Comissió acorda emetre informe desfavorable a l'efecte de concessió d'ajuda, atés que no es correspon el projecte amb l'objecte o les actuacions subvencionables establides en la convocatòria d'ajudes, per no complir el sol·licitant els requisits per a ser beneficiari de les ajudes, per ser el cost subvencionable inferior a l'establit en la resolució de convocatòria d'ajudes o, una vegada resoltes les sol·licituds favorables, per falta de consignació pressupostària en el programa 1.  
Una vegada dictada la resolució favorable, es procedirà a dictar la proposta de denegació per als sol·licitants que figuren en l'annex II a aquesta acta, així com per a aquells el motiu de denegació de les quals siga la falta de consignació pressupostària en el programa 1, proposta que vindrà precedida d'un certificat del director de Turisme Comunitat Valenciana sobre el crèdit existent en el programa 1, motivant amb això la insuficiència pressupostària per a atendre aquestes sol·licituds.  
En virtut de l'anterior, i en compliment de l'article 12.5 de la Resolució d'1 de febrer de 2022 per la qual es regeix la convocatòria d'ajudes, la Comissió d'Avaluació d'Ajudes procedirà a traslladar els acords anteriors a la persona titular de la direcció de Turisme Comunitat Valenciana, qui emetrà la corresponent proposta de concessió, sent aquesta elevada al president de Turisme Comunitat Valenciana, qui resoldrà sobre aquesta.»  
Quart. Amb data 5 d'agost de 2022, el director de Turisme Comunitat Valenciana va dictar proposta de resolució de denegació d'ajudes a les sol·licituds a les quals es refereix l'antecedent tercer, proposta que va ser notificada als sol·licitants mitjançant la publicació en el Diari Oficial de la Generalitat Valenciana de data 29 d'agost de 2022, posant de manifest l'expedient als interessats i concedint-los un termini de deu dies per a la presentació d'al·legacions.  
Cinquè. Finalitzat el termini establit en la proposta de resolució, els sol·licitants que es relacionen a continuació han presentat al·legacions i no són objecte de la present la resolució, i limitant-se els efectes d'aquesta a aquells expedients els sol·licitants dels quals no han presentat al·legacions, sol·licitants tots ells que figuren en l'annex a la present resolució.  
  
Núm. expedient Sol·licitant  
COA-11-22 MULTIAVENTURA SANTA POLA, SL.  
CTV-55-22 SOCIEDAD MUSICAL «LA ARTÍSTICA» DE BUÑOL  
CTV-39-22 NAVEGA Y COMPARTE, SL.  
COV-8-22 QUICKSAIL, SL.  
CHA-46-22 ALAMO 96, SL.  
CEC-43-22 SANJUAN ROCA DAVID  
CCC-3-22 ACTIVACIÓN DEL MUNDO RURAL,SL.  
CVC-16-22 CONSTRUCCIONES ALCOCEBRE, SA.  
CSC-11-22 RODRIGUEZ MAGDALENA BEGOÑA  
CHA-42-22 MARTÍ GRAMAJE  
  
  
Fonaments de dret  
Primer. La Resolució d'1 de febrer de 2022, del president de Turisme Comunitat Valenciana, per la qual es convoquen les ajudes 2022 de Turisme Comunitat Valenciana, dirigides a empreses, associacions, federacions i fundacions, destinades a la millora de la competitivitat dels serveis i productes turístics de la Comunitat Valenciana el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol, i altra normativa d'aplicació.  
Segon. La competència per a dictar la present resolució l'ostenta el president de Turisme Comunitat Valenciana d'acord amb el que s'estableix en apartat 2, lletra f), de l'article 31 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com en el que s'estableix en l'article 12, apartat 5, de la resolució d'1 de febrer de 2022 citada en el fonament primer.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
Vistos els anteriors antecedents de fet i fonaments de dret, resolc:  
  
  
Primer  
Denegar la subvenció als sol·licitants de les ajudes que es detallen en el document annex de la present resolució, amb indicació del motiu de denegació, corresponents al programa 1 Impuls a la competitivitat de les empreses i el màrqueting de producte turístic de la Comunitat Valenciana, de la Resolució de convocatòria d'1 de febrer de 2022 per la qual es regeixen aquestes ajudes.  
  
Segon  
Publicar la present resolució en el Diari Oficial de la Generalitat Valenciana, amb efectes de notificació.  
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la notificació, i, potestativament, podrà interposar-se recurs de reposició davant l'òrgan que ha dictat l'acte, en el termini d'un mes, a comptar des de l'endemà de la notificació d'aquesta, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 28 de setembre de 2022.- El president de Turisme Comunitat Valenciana: Francesc Colomer Sánchez.